钦定古今图书集成/理学汇编/文学典/第051卷 > 阎朝隐
## 钦定古今图书集成/理学汇编/文学典/第051卷 > 阎朝隐

按《唐书文艺传》：“阎朝隐，字友倩，越州栾城人。少与兄
镜几、弟仙舟皆著名，连中进士孝悌廉让科，补阳武
尉。中宗为太子，朝隐以舍人幸，性滑稽，属辞奇诡，为
武后所赏，累迁给事中，仗内供奉。后有疾，令往祷少
室山，乃沐浴伏身俎盘为牺牲，请代后疾。还奏，会后
亦愈，大见褒赐。其资佞谄如此。景龙初，自崖州遇赦”
还，累迁著作郎。先天中，为秘书少监，坐事贬通州别
驾，卒。